CELEX: 32011R0853
Language: el
Date: 2011-08-24 00:00:00
Title: Εκτελεστικός κανονισμός (ΕΕ) αριθ. 853/2011 της Επιτροπής, της 24ης Αυγούστου 2011 , για την 156η τροποποίηση του κανονισμού (ΕΚ) αριθ. 881/2002 του Συμβουλίου για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με το δίκτυο της Αλ Κάιντα

25.8.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 219/3
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 853/2011 ΤΗΣ ΕΠΙΤΡΟΠΉΣ
   της 24ης Αυγούστου 2011
   για την 156η τροποποίηση του κανονισμού (ΕΚ) αριθ. 881/2002 του Συμβουλίου για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με το δίκτυο της Αλ Κάιντα
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 881/2002 του Συμβουλίου, της 27ης Μαΐου 2002, για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με το δίκτυο της Αλ Κάιντα (1), και ιδίως το άρθρο 7 παράγραφος 1 στοιχείο α) και το άρθρο 7α παράγραφος 1,
   Εκτιμώντας τα ακόλουθα:
   
               (1)
            
            
               Το παράρτημα Ι του κανονισμού (ΕΚ) αριθ. 881/2002 απαριθμεί τα πρόσωπα, τις ομάδες και τις οντότητες που αφορά η βάσει του εν λόγω κανονισμού δέσμευση κεφαλαίων και οικονομικών πόρων.
            
         
               (2)
            
            
               Στις 12 Αυγούστου 2011, η επιτροπή κυρώσεων του Συμβουλίου Ασφαλείας των Ηνωμένων Εθνών αποφάσισε να προσθέσει ένα φυσικό πρόσωπο στον κατάλογό της προσώπων, ομάδων και οντοτήτων που αφορά η δέσμευση κεφαλαίων και οικονομικών πόρων.
            
         
               (3)
            
            
               Κατά συνέπεια, το παράρτημα Ι του κανονισμού (ΕΚ) αριθ. 881/2002 πρέπει να τροποποιηθεί ανάλογα.
            
         
               (4)
            
            
               Ο παρών κανονισμός θα πρέπει να τεθεί σε ισχύ αμέσως, ώστε να διασφαλιστεί η αποτελεσματικότητα των μέτρων που προβλέπονται σε αυτόν,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα Ι του κανονισμού (ΕΚ) αριθ. 881/2002 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 24 Αυγούστου 2011.
      
         
            Για την Επιτροπή, εξ ονόματος του Προέδρου,
         
         
            Προϊστάμενος Υπηρεσίας Μέσων Εξωτερικής Πολιτικής
         
      
   
   
      (1)  ΕΕ L 139 της 29.5.2002, σ. 9.
   
      ΠΑΡΑΡΤΗΜΑ
      Το παράρτημα Ι του κανονισμού (ΕΚ) αριθ. 881/2002 τροποποιείται ως εξής:
      Η ακόλουθη καταχώριση προστίθεται υπό τον τίτλο «Φυσικά πρόσωπα»:
      
         «Muhammad Jibril Abdul Rahmam (επίσης γνωστός ως: (α) Mohammad Jibril Abdurrahman, (β) Muhammad Jibriel Abdul Rahman, (γ) Mohammad Jibriel Abdurrahman, (δ) Muhamad Ricky Ardhan, (ε) Muhammad Ricky Ardhan bin Muhammad Iqbal, (στ) Muhammad Ricky Ardhan bin Abu Jibril, (ζ) Muhammad Yunus, (η) Heris Syah). Διεύθυνση: (α) Jalan M. Saidi RT 010 RW 001 Pesanggrahan, South Petukangan, South Jakarta, Ινδονησία· (β) Jalan Nakula of Witana Harja Complex Block C, Pamulang, Banten, Ινδονησία. Ημερομηνία γέννησης: (α) 28.5.1984, (β) 3.12.1979, (γ) 3.3.1979, (δ) 8.8.1980. Τόπος γέννησης: East Lombok, West Nusa Tenggara, Ινδονησία. Ιθαγένεια: Ινδονησίας. Αριθ. διαβατηρίου: S335026 (πλαστό διαβατήριο Ινδονησίας). Αριθ. εθνικού μητρώου: (α) 3219222002.2181558 (αριθμός δελτίου ταυτότητας Ινδονησίας), (β) 2181558 (αριθμός μητρώου). Άλλες πληροφορίες: (α) Ανώτερο στέλεχος της Jemaah Islamiyah, με άμεση συμμετοχή στην εξασφάλιση χρηματοδότησης για τρομοκρατικές επιθέσεις· (β) πατρώνυμο: Mohamad Iqbal Abdurrahman. Ημερομηνία κατονομασίας σύμφωνα με το άρθρο 2α παράγραφος 4 στοιχείο β): 12.8.2011.»